Viking 1 a fost lansată de la Centrul Spațial Kennedy, Cap Canaveral pe 20 august 1975, cu ajutorul unei rachete Titan III suplimentată cu o treaptă Centaur. A ajuns în apropierea planetei Marte pe 19 iunie 1976. La început nava s-a amplasat pe o orbită eliptică sincronă în jurul planetei, având o periadă de revoluție de 24,66 ore, un apocentru de 33000 km și un pericentru de 1513 km. În timpul primei luni s-a căutat un loc de amartizare pentru modulul de amartizare aflat la bordul navei Viking 1, care era planificată inițial pentru 4 iulie 1976 când se aniversau 200 de ani de la Declarația de independență a Statelor Unite ale Americii. Aceasta dată a fost totuși amânată până s-a găsit un loc de amartizare potrivit, astfel pe 20 iulie, orele 08:51 UTC (Ora universală coordonată) modulul de amartizare ("lander") s-a desprins de navă și a atins planeta la 11:53:06 UTC.